STS-117

STS-117 oli NASA Space Shuttle'i programmi 118. missioon ja 21. kosmosesüstiku missioon, mis suundus Rahvusvahelisse Kosmosejaama (ISS). Missiooni teenindas kosmosesüstik Atlantis.

Atlantis startis missioonile 8. juunil 2007 kohaliku aja järgi kell 19:38. Missiooni start oli esialgu määratud 16. märtsile 2007, kuid see lükati tunduvalt edasi, sest 26. veebruaril jäi Space Shuttle stardiplatvormil rahetormi kätte, mis kahjustas välispaagi isolatsiooni ja Atlantise kuumuskilpi. 

Atlantis viis ISS-i S3/S4 sõrestiku ja sellega seotud elektrisüsteemid, sealhulgas päikesepaneelide komplekti. Lisaks viis STS-117 jaama 15. ekspeditsiooni liikme Clayton Andersoni ja tõi Maale Sunita Williamsi.

11. juunil 2007 teatas NASA, et missiooni pikendatakse kahe päeva võrra ning missiooni plaani lisati neljas kosmosekõnd.

STS-117 oli kosmosesüstik Atlantise pikim missioon, sest 21. juunil otsustati halva ilma tõttu maandumisest loobuda. Atlantis maandus Edwardsi õhujõudude baasi 22. juunil.

Meeskond

+ STS-117 meeskond Amet  Stardil  Maandumisel Komandör  Frederick SturckowKolmas kosmoselend Piloot  Lee ArchambaultEsimene kosmoselend 1. missiooni spetsialist  Patrick ForresterTeine kosmoselend 2. missiooni spetsialist  Steven SwansonEsimene kosmoselend 3. missiooni spetsialist  John OlivasEsimene kosmoselend 4. missiooni spetsialist  James ReillyKolmas ja viimane kosmoselend  5. missiooni spetsialist  Clayton AndersonEsimene kosmoselend  Sunita WilliamsEsimene kosmoselend

Viited

Kategooria:Space Shuttle'i missioonid
Kategooria:2007